Éric Zemmour
Éric Justin Léon Zemmour (født d. 31. august 1958) er en fransk journalist, polemiker, essayist, forfatter og politiker, som er formand for partiet Reconquête og kandidat til præsidentvalget i 2022 i Frankrig.

Zemmour beskrives ofte som tilhørende højrefløjen til den yderste højrefløj. Han beskriver sig selv som gaullist og bonapartist.

Baggrund 
Zemmour blev født den 31. august 1958 i Montreuil. Zemmours familie er berber jøder, som havde flyttet til Frankrig fra Algeriet under Algierkrigen.

Zemmour fik sin uddannelse hos Institut d'études politiques de Paris i 1979.

Karriere

Politisk journalist 
Zemmour har igennem sin karriere skrevet for flere aviser, og skrev senest for Le Figaro.

Forfatter og essayist 
Zemmour har skrevet flere bøger og essays i løbet af sin karriere. Han har blandt andet skrevet biografier om Édouard Balladur og Jacques Chirac.

Hans største litterære succes er dog klart Le Suicide français (Det franske selvmord) fra 2014. I denne bog analyserer Zemmour 40 års værd af fransk politik og samfundsudvikling, og konkluder at de 40 år har resulteret i at landet står markant værre end før.

TV-personlighed 
Zemmour har i løbet af sin karriere deltaget i flere tv-programmer, hovedsageligt talkshows.

Holdninger

Indvandring og integration 
Zemmours fokus er ofte på indvandringen og integrationen. Zemmour er kritisk overfor især afrikansk og arabisk indvandring til Frankrig, og har støttet udskiftningsteorien, om at indvandrere fra Mellemøsten og Afrika vil erstatte franskmændene. Zemmour forslog i september 2021 at bandlyse brug af 'fremmede' fornavne, med 'Mohammed' som eksemplet på et 'ikke-Fransk navn'.

Økonomi 
Zemmour er imod liberalisme, da han mener at liberalismen er faktoren som har tiltrukket indvandring som billig arbejdskraft. Zemmour har kaldt anti-racister for "nyttige idioter for kapitalismen", da de begge ønsker at fjerne landegrænser. Han mener også at den liberale politik har resulteret i afindustrialisering. Zemmour er derfor imod frihandel, og ønsker i stedet at Frankrig skal føre en protektionistisk økonomisk politik.

Politiske karriere

Præsidentvalget i Frankrig 2022 og stiftelsen af Reconquête 
Zemmour er kandidat til præsidentvalget i 2022. Efter længere tid med spekulation og hentydninger, så annoncerede Zemmour den 30. november 2021 officielt at han vil være kandidat. Han stiftede den 5. december 2021 partiet Reconquête. Zemmour har modtaget støtte fra mange store navne på den franske højrefløj, herunder Jean-Marie Le Pen, som er far til Zemmours rival til valget Marine Le Pen.

Kilder

Eksterne henvisninger 

 Croisee des Chemins - Zemmours hjemmeside
 Éric Zemmour på Twitter
 Éric Zemmour på YouTube

Personer fra Frankrig
Jøder fra Frankrig
Journalister fra Frankrig
Præsidentkandidater fra Frankrig
Politikere fra Frankrig
Essayister fra Frankrig
Islamkritikere